Dzata

Dzata nyé gbemelã sesẽtɔwo dometɔ ɖeka. Enye lã ɖuʋulɛ̃ . Tso keke gbaɖegbe ke la, woda ŋkɔ ɖe edzi be enye lãwo ƒe fia. Ŋkɔ sia dzee vavã elabena enye lã dziŋɔ wɔdã aɖe si ɖu gbemelãwo katã kloe dzi. Dzedzeme alo Nɔnɔme Dzata ɖi dadi le go geɖe me. Enye lã triakɔ̃ aɖe si afɔ kako ene li na. Afɔdidɛ atɔ̃ siwo nu fe ɖaɖɛwo le la le eƒe afɔawo nu. Eƒe fuwo biã eye asike legbee aɖe si ŋu fu kpoyoo aɖe le la li nɛ. Eƒe ta lolo ŋku eve siwo kpɔkpɔ doa vɔvɔ̃ na ame la le ta ŋu nɛ. Dzatatsu to fu ɖe kɔ me fũ. Woyɔa fu sia be kɔdza. Dzatanɔ ya metoa kɔdza o.